ناحیەی فەیدیێ

ناحیەی فەیدیێ یان ناحیەی فایدە (بە عەرەبی: ناحیة فایدة، بە ئینگلیزی: Faidie subdistrict) یەکێکە لە ناحیەکانی قەزای سێمێل لە پارێزگای دھۆک لە ھەرێمی کوردستان لە عێراق. ناوەندەکەی شارەدێی فەیدیێیە.

ڕووبەرێکی فراوانی ھەیە و زۆربەی جێگای کشتووکاڵییە، دانیشتووانی زۆرینەی کوردن و عەرەب و ئاشووریش ھەن.

 ناو 
ناوی ئەم ناحیەیە لە ناوەندەکەیەوە وەرگیراوە کە ئەویش شارەدێی فەیدیێیە.
 وشەی فەیدیێ لە وشەی زمانی عەرەبی (فائدة)ەوە، وەرگیراوە بەواتای سوود و بەھرە و قازانج دێت، لەوەیە لەوەوە ناوی ئەم شارەدێیەیان ناوە لەبەرئەوەی خاکی ئەم ناوچەیە بە پیتە.

 جوگرافیا 
سنووری ناحیەی فەیدیێ:
 لە باکوورەوە ناحیەی زاویتە و ناحیەی ناوەندی قەزای سێمێل.
 لە باشوورەوە ناحیەی ئەلقۆش و ناحیەی وانکێ. 
 لە ڕۆژھەڵاتەوە ناحیەی ئەترویش.
 لە ڕۆژاواوە ناحیەی خانکێ.

 مێژوو 
 بە بڕیاری وەزارەتی ناوخۆ ژمارە(٢٤٦٧٦) لە ساڵی ١٩٧٨دا ناحیەی فەیدیێ ھاتەکایەوە لە سنووری قەزای سێمێل لە پارێزگای دھۆک، بە دابڕانی (٢٨) کەرت و گوند لە ناحیەی ناوەندی قەزای سێمێل.

 ئایین 
ھەرسێ ئایینی ئیسلام و ئێزیدی و مەسیحی لەم ناحیەدا دەژین بە شێوەیەکی ئاشتیانە و برایەتی پێکەوەن.

 دانیشتوان 
دانیشتووانی ڕەسەنی ناحیەکە بە نزیکەی ١٣٥٬٠٠٠ ھەزار کەس دەبن و نزیکەی ١١٥٬٠٠٠ ئاوارە و کۆچبەر کە پێکەوە دەکاتە نزیکی ٢٥٠٬٠٠٠ ھەزار کەس لەم ناحیەدان.

سێ کەمپی گەورەی کۆچبەر و ئاوارەکانی لێیە:
 کەمپی دومیز١(کۆچبەری ڕوژئاوا کوردستان)
 کەمپی دوومیز٢(کۆچبەری ڕوژئاوا کوردستان)
 کەپی کەپەرتوو (کۆچبەری ڕوژئاوا کوردستان)
 کەمپی شاریا(کۆچبەری کوردی یەزیدی)

 سەرچاوەکان 

پۆل:جوگرافیای باشووری کوردستان
پۆل:شوێنە ئاوەدانەکانی باشووری کوردستان
پۆل:نیشتەجێبوونی کوردەکان لە عێراق
پۆل:ناحیەکانی ھەرێمی کوردستان
پۆل:ناحیەکانی باشووری کوردستان
پۆل:شوێنە ئاوەدانەکانی پارێزگای دھۆک